APROBAT! Din 1 aprilie, pensiile vor fi indexate cu 6%. Cât va constitui pensia minimă
Proiectul de hotărâre, propus de către Ministrul Muncii și Protecției Sociale, a fost aprobat de cabinetul de miniștri. Astfel, începând cu luna aprilie, pensiile vor fi indexate cu 6%.
După indexare, pensia minimă va fi 2778 de lei.
Cheltuielile necesare pentru implementarea hotărârii vor fi acoperite din mijloacele financiare prevăzute în acest scop în Legea bugetului asigurărilor sociale de stat pentru anul 2024, potrivit Ministerului Muncii și Protecției Sociale (MMPS).
Conform datelor prezentate de Casa Națională de Asigurări Sociale (CNAS), din 650 581 beneficiari de pensii, plătite din mijloacele bugetului asigurărilor sociale de stat, pentru 9 802 beneficiari, pensiile depășesc plafonul de 13 700 de lei.
Calculul estimativ al cheltuielilor necesare pentru indexarea prestațiilor sociale constituie 14,2 miliarde de lei. Circa 10,9 miliarde de lei vor fi din mijloacele bugetului de asigurări sociale de stat, iar suma de 3,3 miliarde de lei va fi alocată din mijloacele bugetului de stat.
Bugetul pentru pensii preconizat pentru anul 2024 este de 28 de miliarde de lei, cu o creștere de 11% față de anul 2023. În acest an, statul va achita pensii pentru limita de vârstă pentru 530 643 de pensionari, iar pensia medie se estimează la 3 965 de lei.